Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 167/13/8802	Košice I, 25.7.2014
EEČ : 2-63-329-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: grafik
sa v skúšobnej dobe, určenej uznesením prokurátora Okresnej prokuratúry XXXXX I zo dňa 16.4.2013, spisová značka 3 Pv 167/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
sa v skúšobnej dobe v trvaní 12 mesiacov, uloženej jej uznesením prokurátora Okresnej prokuratúry XXXXX I, spisovej značky 3 Pv 167/2013 zo dňa 16. apríla 2013 o podmienečnom zastavení trestného stíhania podľa ustanovenia § 216 odsek 1 písmeno a/, b/, c/  Trestného poriadku, ktoré nadobudlo právoplatnosť dňa 07. mája 2013,    o s v e d č i l.

Uznesením prokurátora Okresnej prokuratúry XXXXX I zo dňa 16.4.2013, spisová značka 3 Pv 167/13/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením policajného orgánu Okresného riaditeľstva Policajného zboru, Obvodného oddelenia Policajného zboru XXXXX - Staré mesto, spisovej značky ORP-806/SM-KE-2013 zo dňa 12. marca 2013, bolo podľa ustanovenia § 206 odsek 1 Trestného poriadku vznesené obvinenie XXXXX pre  prečin krádeže podľa ustanovenia § 212 odsek 1 Trestného zákona, ktorého sa dopustil na tom skutkovom základe, že v Košiciach na ulici Gorkého v podniku Tabačka, dňa 17. februára 2013 v čase od 00.30 hodiny do 01.30 hodiny, z tam voľne na stoličke položenej kabelky odcudzil mobilný telefón značky HTC Desire X IMEI: 358 835 049 001 867, fotoaparát značky Canon, peňaženku bielej farby spolu s hotovosťou 35,- €, stravnými lístkami Cheque Dajauner v hodnote 28,- €, vodičským preukazom a technickým preukazom od vozidla značky Honda Civic EČ KS 069 CU, osvedčením o EK a TK, kartou poistenca, bankomatovou kartou SLSP, Grid kartou SLSP, čím takto poškodenej XXXXX spôsobil škodu v celkovej výške 515,- €.

XXXXX prokuratúry XXXXX I, uznesením spisovej značky 3 Pv 167/2013 zo dňa 16. apríla 2013, podľa ustanovenia § 216 odsek 1 písmeno a/, b/, c/ Trestného poriadku podmienečne zastavil trestné stíhanie vedené proti obvinenému XXXXX pre prečin krádeže podľa ustanovenia § 212 odsek 1 Trestného zákona, s určením skúšobnej doby v trvaní 12 mesiacov podľa ustanovenia § 216 odsek 2 Trestného poriadku, ktorá začala plynúť právoplatnosťou predmetného rozhodnutia, t.j. dňa 07. mája 2013.

	Obvinený XXXXX počas určenej skúšobnej doby, ako to vyplýva z oznámenia Okresného riaditeľstva Policajného zboru v Košiciach, výpisu zoznamu páchateľov vyšetrovaných Odborom inšpekčnej služby SKIS a odpisu  registra trestov, viedol riadny život a nedopustil sa ďalšej protispoločenskej činnosti. Z oznámenia Okresného úradu XXXXX, odboru všeobecnej vnútornej správy síce vyplýva, že obvinený XXXXX sa dňa 11. júna 2013 dopustil priestupku podľa ustanovenia § 3 odsek 2 písmeno b/ zákona číslo 8/2009 Z. z. za ktorý mu bola uložená bloková pokuta vo výške 50 €, avšak je potrebné konštatovať, že ide o nepatrné vybočenie z rámca vedenia riadneho života a preto nebolo potrebné rozhodnúť o pokračovaní v trestnom stíhaní.
	
Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karol Hajduček
prokurátor